Kreminnako gudua

Kreminnako gudua Errusiaren eta Ukrainaren arteko borroka militar bat izan zen, Ekialdeko Ukrainako Kreminna hiriaren aurkakoa. Gainera, Donbaseko guduan zehar gertatutako lehen gudutzat hartzen da hau. 2022ko apirilaren 18an hasi eta apirilaren 19an, hurrengo egunean, amaitu zen, Errusiak hiri-kontrola bereganatu zuenean.

 Aurrekariak 

Kreminna, 18,000 biztanle dituen hiria, hiri estrategikoa izan da  Ukrainako errusiar inbasioaren helburuetarako; izan ere, hiria Kramatorskerako pasabide da, bigarren hiria Kreminnatik ordubetera kokatzen baita, autoz.

 Gudua 
Apirilaren 18an, Errusiako Indarrak Kreminnan sartu ziren, eta bertan, SerhiI Haidai-ren arabera, Luhansk Oblasteko Gobernadorea, kale borrokak hasi ziren, hiri-ebakuazioa eragozten zutenak. Hirian tankeak eta beste arma batzuk ere sartu ziren, zibilak, de facto, errusiar tropez inguratuta geratuz. Errusiako Indarrek hiriaren alde guztietatik eraso zuten, hiria inguratuz. Borrokek gau osoan zehar jarraitu zuten, artilleria-tiro gogorrekin hiri-kaleetan zehar. Hurrengo egunean, Errusiako Indarrek udaletxea hartu zuten. Arratsalde hartan, Serhiik jakinarazi zuen gainerako ukrainar tropak hiritik erretiratu zirela, eta, ondorioz, errusiar tropei hiriaren kontrol osoa eman zitzaitela.

 Gudu-ostea 
Kreminna izan zen apirilaren 18an Errusiak Donbasseko erasoaldiaren testuinguruan bereganatutako  lehen hiria. Gobernadoreak jakinarazi zuenez, 200 zibil hil ziren guduan; halere, adierazi zuenez, gehiago izan zitezkeen ere. Ukrainako funtzionarioek apirilaren 25ean jakinarazi zutenez, Errusiako Indarren kide batzuek Kreminnako udaletxean izandako eztanda batean hil ziren, gas-leherketa baten ondorioz. Hala ere, egun, Errusiako Indarrek hiria kontrolatzen dute.

 Erreferentziak 

 Kanpo estekak 

Kategoria:2022ko Ukrainako inbasioa
Kategoria:2022ko Ukrainako inbasioko guduak